Diari Oficial de la Generalitat Valenciana


Sumari del DOGV 6782, del 25-05-2012 (2012/4989)

RESOLUCIÓ de 18 de maig de 2012, de la Subdirecció General de Personal Docent de la Conselleria d'Educació, Formació i Ocupació, per la qual es modifiquen les plantilles de diversos centres d'Educació Secundària del cos de mestres al cos de professors d'ensenyança secundària.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6782

Data del DOGV
:   25-05-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/4989


Data del document
:   18-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * concurs administratiu

RESOLUCIÓ de 18 de maig de 2012, de la Subdirecció General de Personal Docent de la Conselleria d'Educació, Formació i Ocupació, per la qual es modifiquen les plantilles de diversos centres d'Educació Secundària del cos de mestres al cos de professors d'ensenyança secundària. [2012/4989]  
La Llei Orgànica 2/2006, de 3 de maig, d'Educació, establix en la disposició transitòria primera que els funcionaris del cos de mestres adscrits amb caràcter definitiu a llocs dels dos primers cursos de l'Educació Secundària Obligatòria, en el cas que accediren al cos de professors d'ensenyança secundària d'acord amb el que preveu la disposició addicional dotze d'esta llei, podran romandre en la mateixa destinació en els termes que s'establisquen.  
A este respecte, l'Orde de 5 de desembre de 2000, de la Conselleria de Cultura i Educació (DOCV 02.01.2001), determina el procediment pel qual els funcionaris de carrera del cos de mestres que estigueren prestant servicis amb destinació definitiva en el primer cicle d'Educació Secundària Obligatòria i accedixen al cos de professors d'Ensenyança Secundària, poden optar a romandre en la mateixa destinació.  
  
Per Resolució de 27 d'abril de 2010, de la Conselleria d'Educació, es van convocar procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària, professors d'escoles oficials d'idiomes i professors tècnics de Formació Professional (DOCV 30.04.2010).  
  
Una vegada aprovat l'expedient del procés selectiu per Resolució de 4 d'octubre de 2011 (DOCV 31.10.2011), aquells funcionaris de carrera del cos de mestres que van superar el procediment d'accés i complixen els criteris abans descrits, han sol·licitat la transformació del seu lloc de treball en un altre del cos de professors d'ensenyança secundària.  
  
En virtut del que s'ha expressat anteriorment, resolc:  
  
Primer  
Modificar els llocs en els instituts d'Educació Secundària que ocupen els funcionaris de carrera del cos de mestres que han accedit al cos de professors d'ensenyança secundària que apareixen en l'annex d'esta resolució, de manera que es transformen automàticament en llocs del cos de professors d'ensenyança secundària de la mateixa especialitat per la qual han superat el procediment d'accés.  
  
  
Segon  
La transformació referida en l'apartat anterior serà amb efectes de l'1 de setembre de 2011.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat de l'endemà de la seua publicació, o bé recurs contenciós administratiu davant del Jutjat Contenciós Administratiu de València, en el termini de dos mesos comptats de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 18 de maig de 2012.- El subdirector general de Personal Docent (p.d. 20.04.2012, DOCV 6763): Jesús Carbonell Aguilar.  
  
  
  
ANNEX / ANEXO   
